ກ້​ອງ​ສ່ອງ​ດາວ ເຈມ​ສ໌ ເວັບ ກຽມ​ຖືກ​ສົ່ງ ຂຶ້ນສູ່ ວົງໂຄ​ຈອນ​ ໃນ​ອະ​ວະ​ກາດ
ກ້ອງ​ເວັບ ຖືກ​ອອກ​ແບບ​ມາ​ເພື່ອ​ສັງ​ເກດ​ເບິ່ງ​ຈັກ​ກະ​ວານ​ໃນ​ແສງອິນຟຣາເຣດ.
ຄວາມພະຍາຍາມຂອງມວນມະນຸດ ໃນການຫຍັບເຂົ້າໃກ້ ແລະ ສ່ອງເຂົ້າໄປໃນອະ ວະກາດ ເບິ່ງຄືວ່າຈະປະສົບກັບບາງຢ່າງ ກ່ຽວກັບ ຊີວິດໃໝ່ໃນສອງສາມສັບປະດາ ທີ່ຜ່ານມາ ຮູບພາບຕ່າງໆຂອງຍານອະວະກາດ ອັລຕິມາ ທູລີ Ultima Thule) ຂອງ ອົງການ ນາຊາ ໄດ້ເຮັດໃຫ້ເຮົາປະຫຼາດໃຈຢ່າງຕໍ່ເນື່ອງ, ເຊັ່ນດຽວກັບຮູບພາບຕ່າງໆ ຂອງ ຈີນ ຈາກຍານສຳຫຼວດອະວະກາດຂອງເຂົາເຈົ້າຢູ່ດ້ານໄກມືດຂອງດວງເດືອນ ໃນໄວໆນີ້, ກ້ອງສ່ອງດາວ ເຈມສ໌ ເວັບ (James Webb) ຈະຊ່ວຍໃຫ້ອົງການ ນາຊາ ສາມາດສ່ອງເບິ່ງເລິກອອກໄປຍິ່ງກວ່ານັ້ນອີກ ນັກຂ່າວວີໂອເອ ເຄວິນ ອີນິກສ໌ ມີ ລາຍງານ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ກ້ອງສ່ອງດາວ ເຈມສ໌ ເວັບ ໄດ້ຖືກກະກຽມເພື່ອສົ່ງຂຶ້ນໄປອະວະກາດໃນປີ 2021, ແລະ ມັນຈະປ່ຽນວິທີທີ່ອົງການ ນາຊາ ເບິ່ງຈັກກະວານ ດຣ ສເຕເຟັນ ວິລກິນສ໌, ຈາກມະຫາວິທະຍາໄລ ຊັສເຊັກສ໌ ໄດ້ກ່າວວ່າ ກ້ອງ ເຈມສ໌ ເວັບ ໄດ້ຖືກອອກແບບມາເປັນພິເສດ ເພື່ອເບິ່ງເຂົ້າໃນແສງ ອິນຟຣາເຣດ ແລະ ນີ້ ແມ່ນຂົງເຂດຂອງແສງສີທີ່ແຍກອອກມາແລ້ວ ເຊິ່ງພວກເຮົາໄດ້ເບິ່ງກ່ອນໜ້ານີ້, ແຕ່ ແນ່ນອນ ແມ່ນບໍ່ເຄີຍເບິ່ງດ້ວຍສິ່ງທີ່ມີຄວາມກ້າວໜ້າ ຄື ກ້ອງ ເວັບ ສະນັ້ນຄວາມ ຫວັງກໍແມ່ນວ່າ ພວກເຮົາຈະຂະຫຍາຍສິ່ງທີ່ພວກເຮົາເຂົ້າໃຈ ກ່ຽວກັບ ຈັກກະວານ ໃນລະບົບນີ້ຢ່າງແນ່ນອນ ” ແສງອິນຟຣາເຣດ ທີ່ແຍກອອກມາ ແລ້ວບໍ່ພຽງແຕ່ຈະຊ່ວຍໃຫ້ບັນດານັກດາລາສາດ ເຫັນສິ່ງຕ່າງໆ ທີ່ຕາຂອງມະນຸດບໍ່ສາມາດເຫັນໄດ້, ແຕ່ຄື້ນຕ່າງໆຂອງແສງອິນຟຣາ ເຣດ ມັນພິເສດເຊິ່ງມັນຈະບໍ່ແຕກກະຈາຍຫຼາຍເທົ່າແສງທີ່ເຮົາເຫັນ ໃນເວລາເບິ່ງ ຜ່ານເຂົ້າໄປໃນແກັສ ແລະ ຂີ້ຝຸ່ນໃນລະຫວ່າງດວງດາວ ສະນັ້ນກ້ອງສ່ອງ ເວັບ ຈະ ເຫັນໄດ້ໄກກວ່າ ແລະ ດີກວ່າ ດຣ ສເຕເຟັນ ກ່າວວ່າ “ກ້ອງເວັບ ຖືກອອກແບບມາເພື່ອສັງເກດເບິ່ງຈັກກະວານໃນ ແສງອິນຟຣາເຣດ, ແລະ ດ້ວຍການເຮັດແນວນັ້ນ ເຈົ້າຈະໄຂວິທະຍາສາດແບບໃໝ່ ທີ່ພວກເຮົາສາມາດເຮັດໄດ້ຢ່າງມະຫາສານ ມີສອງສິ່ງສຳຄັນທີ່ພວກເຮົາຈະເບິ່ງ, ກ່ອນອື່ນໝົດແມ່ນໄລຍະຂອງໝູ່ດາວ ກາແລັກຊີ ໃນຈັກກະວານ ມັນເບົາຍ້ອນຜົນ ກະທົບຂອງການປ່ຽນຄວາມຍາວຄື້ນຂອງແສງຈັກກະວານ ມັນໄດ້ປ່ຽນຕະຫຼອດເຂົ້າ ໄປໃນແສງອິນຟຣາເຣດ ສະນັ້ນພວກເຮົາຈຶ່ງພຽງແຕ່ສາມາດສັງເກດເບິ່ງໝູ່ດາວ ພວກນັ້ນ ດ້ວຍການເບິ່ງໃນແສງອິນຟຣາເຣດ ມັນພຽງແຕ່ເປັນກ້ອງສ່ອງທີ່ດີກວ່າກ້ອງ ຮັບເບິລ ເທົ່ານັ້ນ, ເຊິ່ງໄດ້ບິນໂຄຈອນນັບຕັ້ງ ແຕ່ປີ 1990 ເປັນຕົ້ນມາ ດຣ ສເຕເຟັນ ກ່າວວ່າ “ມັນມີແວ່ນທີ່ໃຫຍ່ຫຼາຍກວ່າກ້ອງ ຮັບເບິລ, ມັນມີຂະໜາດ ໃຫຍ່ກວ່າຂອງກ້ອງ ຮັບເບິລ 5 ເທື່ອ ມັນຍັງຕັ້ງໄດ້ຢູ່ສະຖານທີ່ໆດີກວ່າ ບ່ອນຕັ້ງ ຂອງກ້ອງສ່ອງນັ້ນ, ດີກວ່າການບິນໂຄຈອນອ້ອມໂລກ ແລະ ສິ່ງນີ້ຈະເຮັດໃຫ້ເຫັນ ວັດຖຸທີ່ຈາງກວ່າອີກ ແລະ ໃນເວລາດຽວກັນ ພວກເຮົາກໍໄດ້ພັດທະນາເຄື່ອງມືທີ່ດີ ກວ່າ, ຄືກ້ອງທີ່ດີກວ່າ ” ແລະ ມັນມີຄວາມເປັນໄປໄດ້ວ່າ ກ້ອງສ່ອງ ເວັບ ອາດເປັນເຄື່ອງມືທີ່ຈະຊ່ວຍບັນດາ ນັກດາລາສາດພິສູດວ່າ ພວກເຮົາບໍ່ໄດ້ຢູ່ຜູ້ດຽວ ໃນຈັກກະວານນີ້ ດຣ ສເຕເຟັນ ກ່າວວ່າ “ມັນບໍ່ແມ່ນສິ່ງທີ່ກ້ອງ ເວັບ ຖືກອອກແບບມາໃຫ້ເຮັດປານໃດ ແຕ່ສ່ວນນຶ່ງໃນພາລະກິດຂອງກ້ອງ ເວັບ ນັ້ນແມ່ນເພື່ອຊອກຫາດາວເຄາະຕ່າງໆ ແລະ ສຶກສາບັນຍາກາດຂອງມັນ ຕອນນີ້ມັນມີຄວາມເປັນໄປໄດ້ ຫຼາຍຢ່າງວ່າ ພວກ ເຮົາອາດໄດ້ຄົ້ນພົບຫຼັກຖານຢ່າງແທ້ຈິງແລ້ວ ຫຼື ຫຼັກຖານທາງອ້ອມ ສຳລັບສິ່ງມີຊີວິດ ຢູ່ໃນດາວເຄາະພວກນີ້ ດ້ວຍການເບິ່ງທາດເຄມີໃນບັນຍາກາດຂອງມັນ ກ້ອງສ່ອງດາວທີ່ວ່ານັ້ນ ມີກຳນົດຖືກສົ່ງຂຶ້ນໄປອະວະກາດໃນປີ 2021 ແລະ ຈະຖືກ ສົ່ງໄປປະມານ ນຶ່ງລ້ານຫ້າແສນກິໂລແມັດ ຫ່າງຈາກໂລກ